b"\n_START_ARTICLE_\nFundy National Park\n_START_SECTION_\nHistorie\n_START_PARAGRAPH_\nF\xc3\xb8rst i 1825 blev der oprettet europ\xc3\xa6iske bos\xc3\xa6ttelser i omr\xc3\xa5det, selvom bos\xc3\xa6ttere fra Acadia var ankommet til n\xc3\xa6rliggende omr\xc3\xa5der allerede i 1600-tallet, hvor ogs\xc3\xa5 Mi'kmaq og Maliseet, tilh\xc3\xb8rende Canadas First Nations, fandtes langt tidligere. Den tidligere uudnyttede vildmark i Fundy gav god adgang til tr\xc3\xa6 for voksende byer som Saint John. Flere sm\xc3\xa5 bos\xc3\xa6ttelser blev grundlagt inden for den nuv\xc3\xa6rende nationalparks gr\xc3\xa6nser, og i 1800-tallet var savv\xc3\xa6rk , v\xc3\xa6rftsindustri og fiskeri vigtige erhverv i omr\xc3\xa5det. Disse samfund l\xc3\xa5 ofte ved kysten, mens bos\xc3\xa6ttelser l\xc3\xa6ngere inde i landet oftere var baseret p\xc3\xa5 landbrug. Forholdene for landbrug i h\xc3\xb8jlandet var dog ikke de bedste og disse bos\xc3\xa6ttelser mislykkedes derfor ofte og blev forladt._NEWLINE_I slutningen af 1800-tallet begyndte den gode reserve p\xc3\xa5 tr\xc3\xa6 at mindskes. Savv\xc3\xa6rkernes aktiviteter havde ogs\xc3\xa5 p\xc3\xa5virket floderne og kystomr\xc3\xa5derne negativt og ogs\xc3\xa5 fiskebestanden aftog. Omr\xc3\xa5dets \xc3\xb8konomiske foruds\xc3\xa6tninger blev forv\xc3\xa6rret og befolkningen aftog. 1922 blev omr\xc3\xa5dets sidste st\xc3\xb8rre aktiviteter inden for den tidligere tr\xc3\xa6industri nedlagt.\n_START_SECTION_\nGeografi\n_START_PARAGRAPH_\nFra kystomr\xc3\xa5derne ved Bay of Fundy stiger landet indad og Fundy National Park gr\xc3\xa6nser mod vest til et h\xc3\xb8jplateau som er en del af den n\xc3\xa6rliggende bjergk\xc3\xa6de Appalacherne. Naturen best\xc3\xa5r af kystn\xc3\xa6re skove, klipperige strande og v\xc3\xa5domr\xc3\xa5der. Den store forskel mellem h\xc3\xb8jvande og lavvande blotl\xc3\xa6gger p\xc3\xa5 sine steder regelm\xc3\xa6ssigt den mudrede bund. Dette inddeler parken i to omr\xc3\xa5der, de mod bugten tidevandsp\xc3\xa5virkede kystomr\xc3\xa5der og det indre skovkl\xc3\xa6dte h\xc3\xb8jland. Der findes ogs\xc3\xa5 adskillige vandfald i parken.\n_START_SECTION_\nDyr og planter\n_START_PARAGRAPH_\nForholdene i tidevandszonen, med vekslende saltindhold og udsathed for sol, b\xc3\xb8lger, vind og vejr stiller store krav til planter og dyr, men livet d\xc3\xa9r er alligevel meget rigt. I de mudrede bunde gemmer mange krebsdyrbogl\xc3\xb8ddyr sig, som kan udg\xc3\xb8re f\xc3\xb8de for forskellige vadefugle. V\xc3\xa5domr\xc3\xa5der som p\xc3\xa5virkes af salt vnd domineres af saltmodstandsdygtige gr\xc3\xa6sser o,g fugle som holder til her er \xc3\xa6nder, g\xc3\xa6s og hejrer. Vandrefalk bygger rede ved klipperige strande og i s\xc3\xa5danne omr\xc3\xa5der vokser ogs\xc3\xa5 rosenrod."